古意席上爲徐子宜侍郎賦
作者：劉過
朝代：宋

paragraphs: 桃李多芳妍，開落如春風。
託身終自天，花不百日紅。
殘月望朝日，各自相西東。
爲君整儀容，照水不照鏡。
爲君進甘旨，君視肉有堇。
悲歌欲感君，聲若君不聞。
金玉徒結君，君看若浮雲。
父母長嘆息，謂兒好容德。
脂澤固不妍，珠翠亦無色。
娉婷艷陽春，自醜不自惜。
君心河漢流，爲雨不復收。
妾心東流水，赴海終不止。